# Hebei

Hebei (?·pàg.) (xinès: 河北, pinyin: Hébĕi, Wade-Giles: Ho-pei, transcripció antiga: Hopeh) és una província del nord de la República Popular de la Xina. La seva abreviatura és "冀" (pinyin: jì), dita també Província Ji (冀州 Jì Zhōu), una província de la dinastia Han (zhou) que incloïa el sud de Hebei. La seva capital és Shijiazhuang.
El nom de Hebei abans de 1928 fou Zhili (xinès tradicional: 直隸, xinès simplificat: 直隶, pinyin: Zhílì, Wade-Giles: Chih-li), que vol dir «governada directament» (per la cort imperial).
Hebei rodeja totalment les municipalitats de Pequín i Tianjin i limita amb Liaoning al nord-est, Mongòlia Interior al nord, Shanxi a l'oest, Henan al sud, i Shandong al sud-est.
La seva economia es basa en l'agricultura i la indústria manufacturera. La província és el principal productor d'acer de la Xina, encara que la indústria siderúrgica genera una greu contaminació atmosfèrica.
Es poden trobar cinc llocs del Patrimoni de la Humanitat de la UNESCO a la província: la Gran Muralla de la Xina, la residència de muntanya de Chengde, el Gran Canal, les Tombes Qing orientals i les Tombes Qing occidentals. També acull cinc ciutats històriques i culturals famoses nacionals: Handan, Baoding, Chengde, Zhengding i Shanhaiguan.
Històricament, durant el període de Primaveres i Tardors i el Període dels Regnes Combatents (Xina), la regió estava governada pels estats xinesos Yan i Zhao. Durant la dinastia Yuan, la regió es va anomenar província de Zhongshu. Es va anomenar Zhili del Nord durant la dinastia Ming, i província de Zhili durant la dinastia Qing. L'actual província de Hebei es va crear el 1928.

## Divisions administratives

Hebei es divideix en 11 prefectures:
* Shijiazhuang (石家庄市 : Shíjiāzhuāng Shì)
* Tangshan (唐山市 : Tángshān Shì)
* Qinhuangdao (秦皇岛市 : Qínhuángdǎo Shì)
* Handan (邯郸市 : Hándān Shì)
* Xingtai (邢台市 : Xíngtái Shì)
* Baoding (保定市 : Bǎodìng Shì)
* Zhangjiakou (张家口市 : Zhāngjiākǒu Shì)
* Chengde (承德市 : Chéngdé Shì)
* Cangzhou (沧州市 : Cāngzhōu Shì)
* Langfang (廊坊市 : Lángfáng Shì)
* Hengshui (衡水市 : Héngshuǐ Shì)

## Demografia

La divisió de la població per ètnies és:
Grups ètnics a Hebei, cens del 2000 :
| Nacionalitat | Població | Percentatge |
| Xinesos han | 63.781.603 | 95,65% |
| Manxú | 2.118.711 | 3,18% |
| ètnia hui | 542.639 | 0,18% |
| Mongols | 169.887 | 0,26% |
| Zhuang | 20.832 | 0,031% |

## Referències

* ↑ «河北概况». Arxivat de l'original el 2020-08-13. [Consulta: 23 gener 2020].
* ↑ «河北省工业经济概况». Arxivat de l'original el 2020-01-21. [Consulta: 23 gener 2020].
* ↑ «河北钢铁工业概况». Arxivat de l'original el 2020-02-18. [Consulta: 23 gener 2020].
* ↑ Department of Population, Social, Science and Technology Statistics of the National Bureau of Statistics of China (国家统计局人口和社会科技统计司) and Department of Economic Development of the State Ethnic Affairs Commission of China (国家民族事务委员会经济发展司), eds. Tabulation on Nationalities of 2000 Population Census of China (《2000年人口普查中国民族人口资料》). 2 vols. Beijing: Nationalities Publishing House (民族出版社), 2003. (ISBN 7-105-05425-5)

## Enllaços externs

* Hebei, China Arxivat 2003-07-25 a Wayback Machine. (en xinès simplificat): pàgina oficial
* China Internet Information Center
* Mapa de Hebei